UPISI 2016./17.

.

            Obavještavamo roditelje ili staratelje djece koja imaju prebivalište na upisnom području  OŠ Tin Ujević Krivodol (djeca iz Krivodola, Kljenovca, Poljica, Ivanbegovine i Grubina) da će se prijave djece dorasle za upis u 1. razred ove školske godine vršiti elektronskim putem na obrascu Prijava upisa  koji će biti objavljen na web stranici Ureda državne uprave Splitsko-dalmatinske županije ([**Prijava za predupis**](http://www.udu-sdz.hr/PROSVJETA/upisi/output/Pocetak.htm))  i to u vremenu od 8. do 19. veljače 2016. godine. Upitnik za predupise možete preuzeti na web adresi : [www.udu-sdz.hr](http://www.udu-sdz.hr)

            Školski obveznici za prijavu u prvi razred su:

- djeca rođena od 1. travnja 2009. do 31. ožujka 2010. godine
- djeca rođena od 1. travnja 2010. godine do 31. prosinca 2010. za koju roditelji, odnosno staratelji žele ostvariti pravo na prijevremeni upis u prvi razred osnovne škole
- djeca kojima je za školsku godinu 2014./2015.  rješenjem Ureda odgođen upis u prvi razred  osnovne škole.
- djeca koja trebaju privremeno oslobađanje od upisa u prvi razred osnovne škole

            Roditelji su dužni ispuniti on line Prijavu obrasca na navedenoj internetskoj stranici , ukoliko budu imali poteškoća s prijavama mogu se javiti školskoj pedagoginji kako bi zajedno izvršili  prijavu djeteta.

Na temelju prikupljenih i obrađenih upitnika, Ured će utvrditi popis djece školskih obveznika i dostaviti ga stručnom povjerenstvu škole do 1. ožujka 2016. god.

Nakon obavljene prijave djeteta u pripadajuću školu, roditelj odnosno staratelj obavezno se treba javiti u matičnu školu u Krivodolu u vremenu od 7. do 14. ožujka 2016. god. radi dogovora o terminu testiranja vlastitog djeteta.  Potrebna dokumentacija: OIB, preslik domovnice i rodnog lista (vrijede bez obzira na datum izdavanja).

Za **prijevremeni upis** roditelj odnosno staratelj osim prijave on line podnosi i zahtjev na adresu Ureda državne uprave u Imotskom (Ante Starčevića 23) na priloženom **obrascu 6**. Mišljenje stručnog tima predškolske ustanove dostavlja osnovnoj školi.

Za **privremeno oslobađanje od upisa u prvi razred** (djeca sa težim oštećenjem zdravlja),roditelj odnosno staratelj podnosi zahtjev Uredu državne uprave na priloženom **obrascu 6**. Uz zahtjev prilaže i medicinsku dokumentaciju te nalaz jedinstvenog tijela vještačenja.

**Postupak utvrđivanja psihofizičkog stanja djece za upis u 1. razred OŠ Tin Ujević Krivodol u školskoj godini 2016./2017. obavit će se od 10. do 13. svibnja 2016. godine. Popis djece i detaljne upute bit će naknadno objavljene.**